פרייה מייבור

פרייה מייבור (באנגלית: Freya Mavor; נולדה ב-13 באוגוסט 1993) היא שחקנית ודוגמנית סקוטית. היא ידועה בעיקר מהופעתה בתפקיד מיני מקגיניס בסדרת הדרמה לבני הנעורים "סקינס" של ערוץ E4. מייבור נולדה בגלאזגו וגדלה באינברלית' שבאדינבורו. אביה ג'יימס מייבור הוא מחזאי זוכה פרסים. סבה, רונלד בינגו מייבור, היה מבקר תיאטרון בעיתון "הסקוטסמן" ואחר כך מנהל של ארגון Scottish Arts Council. סבא רבא שלה, ג'יימס ברידי (שם במה של אוסבורן מייבור) הקים בשנת 1950 קולג' לדרמה, שקדם לאקדמיה המלכותית הסקוטית למוזיקה ודרמה. אמה של מייבור היא אירית וגם ממשפחה ממוצא דני. בגיל 10 החלה להתעניין במשחק אחרי שצפתה בסרט "הניצוץ". תקופה מסוימת היא חייתה בלה רושל שבצרפת. היא למדה ב-Collège Eugène Fromentin בלה רושל, ובבית הספר מרי ארסקין באדינבורו. החל מ-2008 הייתה חברה בתיאטרון הלאומי לנוער. הופעתה הראשונה הייתה בתפקיד מירנדה בהפקה של בית הספר של המחזה "הסערה" מאת שייקספיר, ובמחזה "הסוחר מוונציה". אחרי כן שיחקה בתיאטרון הלאומי לנוער. ב-2011 הופיעה מייבור בתפקיד מקצועי ראשון בדמות מיני מקגיניס בעונות החמישית והשישית של סדרת הדרמה "סקינס" של ערוץ E4, אחרי שנבחנה במקור לתפקיד גרייס בלאד. היא תיארה את הדמות "נמרצת ושנונה למדי, אבל לא באמת חושבת על התוצאות של מעשיה". על תפקיד זה הייתה מועמדת לפרס השחקנית הטובה ביותר של TV Choice לשנת 2012. מייבור הייתה הפנים של בית האופנה Pringle of Scotland במסע הפרסום של עונת אביב/קיץ 2011. באותה שנה זכתה בפרס אייקון האופנה של השנה של פרסי האופנה הסקוטית. ב-2013 גילמה מייבור את ניקולה בול בקומדיה הרומנטית "לא עוד סוף שמח". הסרט הוקרן לראשונה בערב הסיום של פסטיבל הסרטים הבינלאומי של אדינבורו (EIFF) של שנת 2013. הסרט עוסק בסופרת הסובלת ממחסום כתיבה, ובמאמציו של המו"ל שלה לגרום לה לחזור ולכתוב. באותה שנה הופיעה מייבור בתפקיד ליז בסרט "Sunshine on Leith", עיבוד למחזמר המבוסס על שירי הצמד הסקוטי The Proclaimers. הקרנת הבכורה של הסרט הייתה בפסטיבל הסרטים הבינלאומי בטורונטו (TIFF). ב-2015 כיכבה מייבור בסרט המסתורין הצרפתי-בלגי ""La Dame dans l'auto avec des lunettes et un fusil" של ז'ואן ספאר לצדם של בנג'מן ביולי והשחקן האיטלקי אליו ג'רמנו. זה היה הראשון מבין שלושה סרטים בשפה הצרפתית, שאותה מייבור דוברת היטב. ב-2016 שיחקה בתפקיד משנה בסרטו של איוואן אטאל "היהודים: הם בכל מקום" אודות האנטישמיות, ובדרמה התקופתית "Cézanne et moi", על הידידות בין הסופר אמיל זולא והצייר פול סזאן, בכיכובם של גיום קאנה וגיום גליין בתפקידים הראשיים. בטלוויזיה גילמה מייבור את דמותה של הנסיכה אליזבת מיורק בדרמה התקופתית "מלכה לבנה" של ערוץ BBC One משנת 2013. עוד באותה שנה הצטרפה להפקה של המחזה "Boys" בתיאטרון ארקולה שבלונדון. תפקידה הבא בטלוויזיה היה במיני-סדרה ההיסטורית "New Worlds" של ערוץ 4 בה גילמה את אהובתו של ג'יימי דורנן בסיפור מהמאה ה-17 המתרחש באנגליה. במאי 2014 הופיעה בפרק "En apesanteur" בסדרה הצרפתית "Casting(s)" מאת פייר ניני. ב-2017 שיחקה מייבור בתפקיד משנה בסרט הדרמה "תחושה של סוף" בכיכובם של ג'ים ברודבנט ושארלוט רמפלינג. אחרי כן הופיעה בתפקיד ראשי בסרט הרומנטי "Modern Life Is Rubbish" המתאר את העליות והמורדות ביחסיהם של גבר ואישה שלהם תשוקה משותפת לרוק אלטרנטיבי. ב-2018 שיחקה בקומדיה השחורה "Dead in a Week: Or Your Money Back" בכיכובם של אניירין ברנרד וטום וילקינסון. באותה שנה הופיעה לצדו של ג'ון מלקוביץ' במיני-סדרה "תעלומת האלפא ביתא" של ערוץ BBC One המבוסס על רומן באותו שם מאת אגאתה כריסטי. עוד שיחקה יחד עם דויד קרוס בסרט הביוגרפי "טראוטמן" אודות הכדורגלן הגרמני ברט טראוטמן, ולצדם של ונסן קאסל ואולגה קורילנקו בסרט הצרפתי "L'Empereur de Paris" אודות העבריין הצרפתי מהמאה ה-18 אז'ן פרנסואה וידוק, שנחשב לבלש הראשון בהיסטוריה. בשנה זו שיחקה גם במיני-סדרת הדרמה הצרפתית "פעמיים בחיים" לצד גספר אוליאל, על גבר שמקבל חבילה מסתורית שפותחת שער אל העבר, ומעניקה לו הזדמנות לזכות שוב באקסית שלו. מייבור לוהקה לתפקיד בסרט הביוגרפי על גור וידאל "גור" בהפקת נטפליקס, שנגנזה בעקבות האשמות נגד השחקן הראשי קווין ספייסי. למייבור יש שני אחים הוגו ואלכס. היא מנגנת בפסנתר ודוברת צרפתית שוטפת. ב-2005 היא שרה בקול מצו-סופרן עם מקהלת הנוער הלאומית של סקוטלנד. ב-2012 דורגה מייבור במקום ה-78 ברשימת "100 הנשים הסקסיות בעולם" של המגזין FHM. מדיה וקבצים בנושא פרייה מייבור בוויקישיתוף פרייה מייבור, ברשת החברתית אקס (טוויטר) פרייה מייבור, ברשת החברתית אינסטגרם פרייה מייבור, במסד הנתונים הקולנועיים IMDb (באנגלית) פרייה מייבור, באתר AllMovie (באנגלית) פרייה מייבור, באתר Rotten Tomatoes (באנגלית) פרייה מייבור, באתר Metacritic (באנגלית) פרייה מייבור, במסד הנתונים הקולנועיים KinoPoisk (ברוסית) פרייה מייבור, באתר MusicBrainz (באנגלית) פרייה מייבור, באתר Discogs (באנגלית) "Freya Mavor interview". SkinsFansite. 19 בינואר 2011. {{cite news}}: (עזרה) "Freya Mavor Skins Actress". Scotsman. 27 בינואר 2011. נבדק ב-10 במרץ 2012. {{cite news}}: (עזרה) Daphne Lockyer (22 בפברואר 2014). "The world according to Freya: Meet the young actress who has stepped up from teen soap to serious drama". נבדק ב-13 באפריל 2015. {{cite web}}: (עזרה) Christie, Janet (27 July 2013)Freya Mavor: ‘The best female characters are mad’ The Scotsman, Retrieved 8 March 2014 Milligan, Lauren. "Pringle's Girl". "Shooting begins in Glasgow on Not Another Happy Ending". Screendaily. Kemp, Stuart (5 נוב' 2012). "The Proclaimers Musical Adaptation 'Sunshine on Leith' Begins Filming". The Hollywood Reporter. נבדק ב-16 נוב' 2012. {{cite news}}: (עזרה) Lemercier, Fabien (27 באוקטובר 2014). "La Dame dans l'auto avec des lunettes et un fusil in post-production". Cineuropa. נבדק ב-31 בדצמבר 2014. {{cite news}}: (עזרה) "The White Queen, a new ten-part drama for BBC One". BBC. 31 אוג' 2012. נבדק ב-18 יולי 2013. {{cite news}}: (עזרה) Jeffery, Morgan (7 אוק' 2013). "Will Merrick, Freya Mavor on new play 'Boys', 'Skins' and what's next". Digital Spy. נבדק ב-15 אוק' 2013. {{cite news}}: (עזרה) Burwick, Kevin (26 אוק' 2018). "Firing Kevin Spacey and Scrapping Gore Cost Netflix Almost $40M". MovieWeb. נבדק ב-27 דצמ' 2018. {{cite news}}: (עזרה) Barfield, Charles (26 אוק' 2018). "Script For Kevin Spacey's 'Gore' Biopic Shows Why Netflix Abandoned The Just-Wrapped Film". The Playlist. נבדק ב-27 דצמ' 2018. {{cite news}}: (עזרה) "Freya Mavor Credits". hamiltonhodell. נבדק ב-31 באוגוסט 2012. {{cite web}}: (עזרה) Gold, Adam (2 במאי 2012). "100 sexiest women in the world 2012". FHM. אורכב מ-המקור ב-5 במאי 2012. נבדק ב-6 במאי 2012. {{cite web}}: (עזרה) "Hamburger, short film with Freya Mavor". youtube. נבדק ב-18 יולי 2013. {{cite web}}: (עזרה) "Winning Marge". maxlincolnfilm.com. אורכב מ-המקור ב-2019-04-10. נבדק ב-27 דצמ' 2018. {{cite web}}: (עזרה) Grater, Tom (5 באוקטובר 2018). "Laura Harrier, Bria Vinaite, Lily Newmark board 'Balance, Not Symmetry' with Biffy Clyro (exclusive)". Screen International. נבדק ב-30 בדצמבר 2018. {{cite web}}: (עזרה) Lockyer, Daphne (23 February 2014) The world according to Freya:... The Daily Mail, Retrieved 8 March 2014